text: Stor interesse for misser
  26 november 2011 kl. 14.39
  Stor interesse for at få en kat fra katte-internatet i Sønderborg.
  Katteinspektør Solvejg Johanning fortalte i går i TV SYD, at Kattelauget for Sønderborg og Omegn har økonomiske problemer. 
  Internatet lukker efter nytår, hvis der ikke kommer penge i kassen.
  Derfor er der lige nu en del opringninger fra folk, der gerne vil overtage en af de 75 katte, der er på internatet. 
  Men der er nogle driftomkostninger ved at have en kat på internat. Den skal have mad. Den skal til dyrlæge og øremærkes, hannerne skal kastreres og hunnerne steriliseres. 
  Det koster, og det skal den ny ejer betale. 650 kroner for en voksen kat og 800 for en killing, fordi en killing skal vaccineres to gange.
  